als_Latn dik_Latn sag_Latn
Christian Berthelot përjetëson në fotografi frymëmarrjet e para |FOTO
Transmetuar më 20.02.2015 - 09:40
Është shndërruar në një mani postimi i fotove të fëmijëve të sapoardhur në jetë në rrjete të shumta social si Facebook e Instagram. Jo vetëm njerëzit e thjeshtë por edhe personazhe të njohur po e praktikojnë gjithmonë e më shumë këtë lloj fotografimi.
E në fakt, ky ka qenë pikërisht objektivi i fotografit Christian Berthelot, i cili ka mundur të përjetësojë nëpërmjet fotografimit, frymëmarrjet e para të fëmijëve të sapoardhur në jetë me lindje cezariane.
Ngjajnë pak me pikturat e Caravaggio-s dhe janë më pak piktoreske se fotot që jemi mësuar të shikojmë në Instagram, por pa dyshim që janë tejet mahnitëse dhe që përveç se anës estetike, tregojnë shumë qartë edhe dhimbjen e përjetuar gjatë ardhjes në jetë, nga ana e fëmijës.
Berthelot u frymëzua për krijimin e këtij “koleksioni” fotografish të lindjeve cezariane, gjatë lindjes së fëmijës së tij të parë i cili ishte një djalë. Kjo ishte një lindje e parakohshme me ndërhyrje cezariane.
“Kur e pashë për herë të parë djalin tim, ai ishte i mbuluar me gjak dhe me një substancë të bardhë që mjekët më thanë se quhej vernik. Ai ishte si një luftëtar që sapo kishte fituar betejën e tij të parë, si një engjëll i dalë nga errësira. Nuk mund ta përshkruaj kënaqësinë e qarjes së tij të parë. Pavarësisht të gjithave, doja t’ju tregoja njerëzve momentin kur ne vijmë në jetë. Dhe pavarësisht mënyrës së lindjes, natyrale apo me ndërhyrje cezariane, ne të gjithë lindim njësoj, të zhveshur, duke qarë, të mbuluar me gjak dhe lëngje të tjera”,- është shprehur Berthelot. /a.s/noa.al
als_Latn als_Latn als_Latn als_Latn als_Latn als_Latn als_Latn